Soru ta’ 84 sena intbagħtet tliet snin ħabs talli daħlet f’kumpless f’Tennessee fejn jinżammu l-armi nukleari u kitbet slogans fuq bunker li kien fih l-uranju. Il-każ wera n-nuqqas ta’ sigurtà li kien hemm fl-impjant. Fil-qorti qalet li ma jiddispjaċiha xejn talli għamlet. Jiddispjaċiha biss li dan m’għamlitux 50 sena ilu! Żewġ dimostranti oħra, li daħlu flimkien ma’ Megan Rice, intbagħtu ħames snin ħabs kull wieħed għax għandhom storja ta’ diżubbidjenza ċivili.